กระทรวงการคลัง เสนอ ครม. เพิ่มเงินโครงการเราชนะ 2,000 บาท และเสนอแผนฟื้นฟูกิจการการบินไทยกลับเป็นรัฐวิสาหกิจ
กระทรวงการคลัง จะเสนอให้ที่ประชุมคณะรัฐมนตรี พิจารณามาตรการบรรเทาผลกระทบการแพร่ระบาดโควิด-19 ระลอกใหม่เดือนเมษายน โดยการเพิ่มเงินคนละ 2,000 บาท ให้แก่ผู้เข้าร่วมโครงการเราชนะ ซึ่งหากอนุมัติจะเติมเงินผู้เข้าร่วมโครงการได้ตั้งแต่เดือนวันที่ 20 พฤษภาคมนี้ ซึ่งแบ่งจ่ายเป็น 2 งวดๆ ละ 1,000 บาทนอกจากนี้ กระทรวงการคลัง จะเสนอแผนฟื้นฟูกิจการการบินไทยให้ ครม.พิจารณาเห็นชอบให้การบินไทยกลับเป็นรัฐวิสาหกิจอีกครั้ง เนื่องจากการฟื้นฟูกิจการที่ต้องเพิ่มทุนและยืดหนี้บางส่วนออกไป เจ้าหนี้บางส่วนไม่เชื่อมั่นว่าการบินไทยจะชำระหนี้ได้เพราะธุรกิจการบินไม่แน่นอนสูง แต่หากมีสถานะเป็นรัฐวิสาหกิจจะทำให้การบินไทยเดินหน้าแผนฟื้นฟูกิจการได้ ดังนั้นต้องหาข้อยุติก่อนนัดประชุมเจ้าหนี้ทั้งหมดในวันที่ 12 พฤษภาคมนี้ เพื่อให้กระทรวงการคลังสามารถค้ำประกันเงินกู้หรือเพิ่มทุนได้ต่อไป